Le Mespris de la vie et consolation contre la mort/« Nous nous tirons à part des hommes vicieus »
# Le Mespris de la vie et consolation contre la mort/« Nous nous tirons à part des hommes vicieus »

Nous nous tirons à part des hommes vicieus, Mais las avecque nous nous trainons notre vice L'orgeuil outre-cuidé, l'usuriere avarice, Et des honneurs mondains l'amour ambicieus :

Nous avons beau changer de lieus plus gracieus, De chambre ou de logis, par tout ou lon se glisse Nous gemissons tousjours sous un mesme supplice, Le ceur & non le lieu nous fait malicieus :

Ce ceur malicieus tousjours nous represente Les oignons & les aus de l'Egipte abondante, Et destournant nos yeus du voyage promis

Par tout nous accompaigne ou nostre penser aille, Nous rangeant à toute heure en nouvelle bataille, Jusqu'à tant que la mort en seurté nous ayt mis.

